Diari Oficial de la Generalitat Valenciana


Sumari del DOGV 7040, del 06-06-2013 (2013/5433)

RESOLUCIÓ de 20 de maig de 2013, del Servici Territorial d'Energia d'Alacant, per la qual es declara la utilitat pública de la instal·lació elèctrica denominada Centre de Repartiment el Ras 20 kV, en el terme municipal de Guardamar del Segura, a la província d'Alacant. Expedient número ATRCCT/2012/50/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7040

Data del DOGV
:   06-06-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/5433


Data del document
:   20-05-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 20 de maig de 2013, del Servici Territorial d'Energia d'Alacant, per la qual es declara la utilitat pública de la instal·lació elèctrica denominada Centre de Repartiment el Ras 20 kV, en el terme municipal de Guardamar del Segura, a la província d'Alacant. Expedient número ATRCCT/2012/50/03. [2013/5433]  
Vist l'expedient amb referència ATRCCT/2012/50/03, incoat davant del Servici Territorial d'Energia d'Alacant, a instància de Hidrocantábrico Distribución Eléctrica, SAU, relatiu a la sol·licitud, de data 6 de novembre de 2012, de declaració, en concret, d'utilitat pública per a la construcció de la instal·lació elèctrica denominada Centre de Repartiment El Ras 20 kV, en el terme municipal de Guardamar del Segura, a la província d'Alacant, amb la documentació tècnica i l'annex d'afeccions del projecte.  
Vist que consta com a antecedent, la Resolució d'11 de setembre de 2012 del Servici Territorial d'Energia d'Alacant de la Conselleria d'Economia, Indústria i Comerç per la qual s'atorga a Hidrocantábrico Distribución Eléctrica, SAU, autorització administrativa i aprovació del projecte per a la construcció de la instal·lació elèctrica denominada Centre de Repartiment el Ras 20 kV, en el terme municipal de Guardamar del Segura, a la província d'Alacant. Expedient número ATASCT/2012/44/03.  
Vist que la sol·licitud d'Hidrocantábrico Distribución Eléctrica, SAU, ha sigut sotmesa a informació pública, de conformitat amb el que preveu l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, per mitjà d'anuncis en el Diari Oficial de la Comunitat Valenciana de 28 de gener de 2013, en el Butlletí Oficial de la Província d'Alacant de 25 de gener de 2013, en el diari de premsa La Verdad de 7 de febrer de 2013, així com en el tauler d'edictes de l'Ajuntament de Guardamar del Segura.   
Vist que durant el període d'informació pública es va presentar per part de Fernando Pedrera Sánchez, en nom i representació de la mercantil Urbanizadora Villamartín, SA, l'al·legació que, en síntesi, és com seguix:  
Que la documentació tècnica consultada no tenia cap visat de cap col·legi professional, ni certificació de la titulació del tècnic que deia firmar, ni firma original dels projectes, ni diligència de l'administració que indique que eixe era el document que se sotmetia a informació pública.  
Que confon el sòl urbà amb el rústic, i l'afecció que ocasionarà a més de la parcel·la rústica descrita, és sobretot a les parcel·les urbanes que hi limiten, ja que es pretén instal·lar-hi un edifici de 25 metres de llarg per 3 d'ample i per 3 d'alt aproximadament, i crea una gran afecció i una gran devaluació de les parcel·les urbanes que el rodegen.  
  
Que es pretén utilitzar uns accessos urbans i pagats per la urbanització El Raso per a accedir a una parcel·la rústica que no té eixe dret.  
  
Que es pretén fer un moviment de terres amb excavacions de quatre metres de profunditat per a col·locar un centre de repartiment i tindre accés des de vials urbans al qual no té dret.  
Que es pretén generar en este punt un «nuc» de 15 línies de mitjana tensió amb una clara afecció al seu entorn, ja que està pràcticament en sòl urbà, i no té l'obligació d'estar en eixa ubicació.  
Que no està justificada en absolut la ubicació que siga canviat a un altre lloc on no afecte el desenrotllament actual urbà i genere una gran devaluació de les seues parcel·les.  
Que es procedisca a un procediment d'informació pública correcte, amb projectes correctes i que definisquen amb claredat l'actuació a realitzar, comunicació a tots els afectats, projectes realitzats correctament per tècnics competents, i que, per tant, es torne a repetir tot el procediment.  
Que la ubicació de l'actual centre no té dret al seu accés pel carrer Bovalar, i que en general és realitzar una actuació per a perjudicar totes les parcel·les limítrofs, per tant, el canvi de la ubicació.  
Que el projecte no complix la seua funció en absolut d'informació pública, perquè no descriu en absolut l'obra a executar, i tendix a la confusió, amb una greu afecció a les parcel·les limítrofes.  
Traslladada la dita al·legació a l'empresa sol·licitant, d'acord amb el que establix l'article 145 del Reial Decret 1955/2000, d'1 de desembre, esta va manifestar el següent:   
L'obligatorietat del visat per a treballs professionals queda regulada pel Reial Decret 1000/2010, de 5 d'agost, sobre visat col·legial obligatori, i la Llei 25/2009, de 22 de desembre. Este tipus de projecte queda exclòs de l'obligatorietat del visat col·legial, i esta Administració ha habilitat en estos procediments els formularis i documents associats que documenten la capacitat del tècnic que subscriu el treball que es presenta.  
El dit formulari, denominat declaració responsable (mod. Decreste vers. 01/2012), està incorporat a l'expedient tramitat.  
Es tracta d'una instal·lació no pertorbadora del medi ambient, i el seu impacte en l'entorn ha de limitar-se al paisatgístic, semblant al produït per un centre de transformació en edifici aïllat. És l'òrgan competent que ha de pronunciar-se respecte a això de les afeccions sobre l'entorn en què esta instal·lació s'implanta i les mesures correctores a aplicar-hi per a la integració, i sobre esta qüestió cal destacar que:  
  
- Per la Resolució de 8 de març de 2012, l'Ajuntament de Guardamar del Segura expedix un certificat de compatibilitat urbanística, amb el resultat favorable, sense cap restricció ambiental o paisatgística.  
- Per la Resolució de 23 de març de 2012, l'Ajuntament de Guardamar del Segura expedix una certificació que informa favorablement sobre la segregació de la parcel·la destinada a centre de repartiment.  
La implantació projectada complix el que preveu el Reglament d'Ordenació i Gestió Territorial i Urbanística (Decret 67/2006, de 16 de maig, del Consell), la Llei 10/2004, de la Generalitat, del Sòl No Urbanitzable, i les normes urbanístiques del Pla General d'Ordenació Urbana de Guardamar del Segura.  
Els vials de la urbanització El Raso estan integrats en la trama viària de domini públic, la titularitat de la qual exercix l'Ajuntament de Guardamar del Segura.   
L'excavació per a la implantació de l'edifici destinat a centre de repartiment serà necessària per a l'execució adequada dels fonaments de l'edifici, una vegada realitzat l'estudi geotècnic, però en cap cas es preveu que per a un edifici d'estes característiques abaste una profunditat de 4 metres.  
Entre les alternatives d'implantació, la projectada va ser considerada com l'òptima, per ser un punt on confluïxen les línies en 20 kV que tanquen els anells de la urbanització El Raso, les provinents de la nova Subestació Rojales i les provinents de la Subestació Elx, executades totes en canalització subterrània.  
La posada en marxa d'esta instal·lació, totalment telecomandada, permetrà millorar l'operació en la xarxa de distribució de la zona (entre les quals es troba la urbanització El Raso), i disminuirà els temps de resposta davant d'incidents, garantirà un subministrament redundant des de dos subestacions distintes, i permetrà el control dels nivells de tensió en la zona, redundant tot això en una millora de la qualitat del subministrament.  
Vist que en aplicació de l'article 146 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, s'ha remés una separata de la documentació tècnica i annex d'afeccions del projecte a l'Ajuntament de Guardamar del Segura, i es sol·licita un informe sobre la conformitat, oposició o inconvenient a la instal·lació projectada, en allò que afecta béns i drets a càrrec seu, i si és el cas, el condicionat tècnic procedent. Com que no s'ha rebut contestació després de la reiteració corresponent, se n'entén la conformitat segons que establix l'article 146.1 del Reial Decret 1955/2000, d'1 de desembre.  
  
Consta com a antecedent en l'expedient el certificat de compatibilitat urbanística favorable, emés per l'Ajuntament de Guardamar del Segura amb data 8 de març de 2012.  
Vist que, de la documentació que figura en l'expedient, no hi ha afecció a la resta d'administracions públiques, organismes i, si és el cas empreses de servicis públics o d'interés general que puguen veure's afectats per la instal·lació.  
Vist que la documentació tècnica presentada s'ajusta al que establix l'article 143 del Reial Decret 1955/2000, d'1 de desembre, està prou detallada i conté una relació concreta i individualitzada dels béns i drets afectats.  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés el Servici Territorial d'Energia d'Alacant competent per a la resolució del present expedient, d'acord amb el que disposa el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació i el que establix l'article 4.1.b del Decret 88/2005, de 29 d'abril.  
Este Servici Territorial d'Energia ha resolt:  
  
Primer  
Declarar, en concret, la utilitat pública de la instal·lació elèctrica denominada Centre de Repartiment el Ras 20 kV, en el terme municipal de Guardamar del Segura, a la província d'Alacant, promoguda per Hidrocantábrico Distribución Eléctrica, SAU, la qual cosa porta implícita la necessitat d'ocupació dels béns i drets afectats i n'implica la urgent ocupació d'acord amb l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Segon  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i significar que la publicació es realitzarà igualment segons que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells que se'ls ha intentat fer la notificació i no s'ha pogut dur a terme.   
Contra la present resolució, que no posa fi a la via administrativa, pot interposar-se un recurs d'alçada davant de la Direcció General d'Energia (c/ Colón, 32, 46483, València), en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
  
Alacant, 20 de maig de 2013.- El director territorial d'Economia, Indústria, Turisme i Ocupació: Rafael Muñoz Gómez.